Dilecto fideli meo nomine Gonduardo presbitero. Ego Sendelenus presbiter et canonicus Sancti Vincentii dono tibi aliquid ex rebus proprie hereditatis mee que sunt site in pago Matisconensi, in agro Salorniacensi, in villa Trion, in Ceptio vocat. Est curtilus unus cum manso supraposito et vinea insimul tenente et vircaria, terminat a mane et a medio die et a sero et a circio de ipsa hereditate; infra isto termino, habet perticas a mane in uno fronte XX et V pedes, a sero similiter, in longo habet perticas XXVI. Infra istas terminationes et perticationes tibi dono, trado atque transfundo, et facias quicquid volueris; si quis contradixerit auri libram componat. S. Sendeleni presbiteri. S. Anselardi. S. Hugonis. S. Gauseranni. S. Wichardi. S. Bernardi. Hactum est hoc regnante Roberto rege.